ĢENERĀLADVOKĀTES KRISTĪNES ŠTIKSAS-HAKLAS SECINĀJUMI,

sniegti 2004. gada 15. janvārī. ( )

Lieta C‑396/02

DFDS BV

pret

Inspecteur der Belastingdienst – Douanedistrict Rotterdam

[Gerechtshof te Amsterdam (Amsterdamas tiesa) lūgums sniegt prejudiciālu nolēmumu]

Kopējais muitas tarifs – Kombinētā nomenklatūra – Tarifu klasifikācija – Pašizgāzējs

I – Ievada piezīmes

1. Šī lieta attiecas uz tādu kravas automobiļu muitas tarifu, kas paredzēti kā materiālu izkraušanai, tā izmantošanai ārpus ceļiem un šim mērķim ir aprīkoti ar sarežģītu, daudzfunkcionālu un precīzu izgāšanas ierīci.

II – Atbilstošās tiesību normas

2. Preces Kopienā muitas tarifu un statistikas mērķiem ir pakārtotas klasifikācijai saskaņā ar Kombinēto Nomenklatūru (turpmāk tekstā – "KN"), kas balstīta uz vienotu pasaules mēroga sistēmu ( ) (turpmāk tekstā – "VS"). KN ir atrodama Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu ( ) Pielikumā Nr. 1. Šajā lietā nozīmīgajā laika posmā bija piemērojamas vairākas Pielikuma Nr. 1 redakcijas ( ), tomēr attiecībā uz minētajām 87. nodaļas tarifa pozīcijām to redakcija ir saglabājusies tāda pati. Lai izskaidrotu atsevišķas KN pozīcijas un apakšpozīcijas, ir radīta virkne citu dokumentu, kas, ciktāl tas nepieciešams, tiks citēti turpmāk.

3. KN I PIELIKUMA izvilkumi redakcijā, kas ir būtiska pamata prāvā, ir šādi:

"87. NODAĻA

Sauszemes transportlīdzekļi, izņemot dzelzceļa vai tramvaja ritošo sastāvu, un to detaļas un piederumi

[..]

KN kods Apraksts 8704 Kravas automobiļi: 8704 10 – pašizgāzēji, kas paredzēti izmantošanai ārpus ceļiem: .. 8704 10 19 – – – citi .. – pārējie, ar kompresijas aizdedzes iekšdedzes virzuļmotoru (dīzeli vai pusdīzeli): 8704 21 – – kuru pilna masa nepārsniedz 5 t: .. 8704 21 91 – – – – – jauni

"

4. Vispārējie noteikumi KN interpretācijai, kas ir atrodami I A daļas I sadaļā, nosaka:

"Kombinētajā nomenklatūrā preces klasificē pēc šādiem principiem:

1. Iedaļu, nodaļu un apakšnodaļu virsraksti doti tikai ērtības labad; juridiski klasifikāciju nosaka pozīciju ieraksti un iedaļu, un nodaļu piezīmes, kā arī, ja vien pozīcijās un piezīmēs nav noteikts citādi, tālāk izklāstītie noteikumi. [..]

3. Ja [..] preces šķietami var klasificēt divās vai vairākās pozīcijās, klasifikāciju izdara šādi:

a) priekšroku dod pozīcijai, kurā ir konkrētāks preces apraksts, nevis pozīcijām, kurās preces apraksts ir vispārīgāks."

5. Komisijas 1992. gada 18. februāra Regula (EEK) Nr. 396/92 par atsevišķu preču klasifikāciju kombinētajā nomenklatūrā ( ) (turpmāk tekstā – Regula Nr. 396/92) satur Pielikumu, kurā aprakstītas noteiktas preces, un tām ir piedēvēta apakšpozīcija. Tai blakus attiecīgi ir atrodams pamatojums. Pielikuma redakcija izvilkuma veidā ir šāda:

"Preču apraksts:

3. Transportlīdzeklis (garums 180 cm, platums 87 cm, augstums 100 cm) ar viencilindra četrtaktu benzīna motoru (400 cm³ cilindru tilpums), galvenokārt, to veido armētais pašizgāzējs ar 400 kg derīgās kravas, un tas ir aprīkots ar manuālo izgāšanas ierīci, un vadības paneli un gumijas kāpurķēdi. Tā svars bez kravas ir 250 kg, maksimālais ātrums 6,8 km/h, un tas attīsta 5,37 kW jaudu. Transportlīdzeklim ir trīs priekšgaitas un viens atpakaļgaitas pārnesums. Tas paredzēts zemes, smilšu utt. pārvadāšanai un izkraušanai celtniecības objektos.

Klasifikācija pēc KN koda:

8704 10 19

Pamatojums:

Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN koda 8704, 8704 10 un 8704 10 19 teksts.

Tā konstrukcijas, bet jo īpaši paškrāvēja un gumijas kāpurķēžu dēļ un no tā izrietošās lietojuma vietas nevar uzskatīt, ka uz šo transporta līdzekli attiecas KN kods 8709.

Preču apraksts:

4. Jauns transportlīdzeklis (garums 255 cm, platums 108 cm, augstums 128 cm) ar viencilindra četrtaktu benzīna motoru (ar 400 cm³ darba tilpumu), kas sastāv no armētās hidrauliskās bezmalu izgāšanas ierīces, mašīnas aizmugurē un abās pusēs ir nolaižamas malas, tās derīgā krava ir 800 kg, vaļēja kabīne ar vadības paneli un gumijas kāpurķēdēm. Tā maksimālais ātrums ir 8,7 km/h, četri priekšgaitas un trīs atpakaļgaitas pārnesumi, un tas attīsta 7,46 kW jaudu. Tas paredzēts zemes, smilšu utt. pārvadāšanai un izkraušanai celtniecības objektos.

Klasifikācija pēc KN koda:

8704 31 91

Pamatojums:

Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN koda 8704, 8704 31 un 8704 31 91 teksts.

Tā konstrukcijas, bet jo īpaši bezmalu izkraušanas un gumijas kāpurķēžu dēļ un no tā izrietošās lietojuma vietas nevar uzskatīt, ka uz šo transporta līdzekli attiecas KN kods 8709.

Bezmalu automašīnas daudzpusība un sarežģītā konstrukcija neļauj šo izstrādājumu uzskatīt par pašizkrāvēju, uz kuru attiecas KN kods 8704 10."

6. Komisijas izdoto Paskaidrojošo piezīmju par Eiropas Kopienu Kombinēto Nomenklatūru ( ) (turpmāk tekstā – KN piezīmes) izvilkumu redakcija ir šāda:

"sauszemes transportlīdzekļiem, izņemot dzelzsceļa vai tramvaju ritošo sastāvu", proti, par apakšpozīcijām no 8704 10 10 līdz 8704 10 90 satur šādus prezicējumus:

1. Principā uz šīm apakšpozīcijām attiecas ar priekšā vai aizmugurē, vai no apakšas atveramu izgāšanas ierīci aprīkotie automobiļi, kas īpaši paredzēti smilšu, grants, zemes, akmeņu utt. pārvadāšanai un kalpo nolūkā tos izmantot karjeros, šahtās vai celtniecības objektos, ceļu, lidostu vai ostu izbūvēšanai. Piemēri dažādu pašizgāzēju modeļu ilustrēšanai ir norādīti šīs piezīmes beigās.

2. Tāpat šīs apakšpozīcijas attiecas uz mazāka izmēra automobiļiem, kas paredzēti celtniecības objektiem zemes, grants, svaiga cementa un betona, utt. pārvadāšanai. Tiem ir fiksēta vai kustīga šasija un divi vai četri velkošie riteņi, uz vienas ass esoša izgāšanas ierīce un uz otras – vadītāja sēdvieta. Vadītāja sēdvieta parasti ir bez kabīnes."

Šiem aprakstiem seko divu par "tipiskiem" pašizgāzējiem sauktu kravas automobiļu zīmējumi un četri citi īpašo pašizgāzēju veidi.

7. Saskaņā ar VS konvencijas 6. panta 1. punktu komiteja ar nosaukumu "Vienotās sistēmas komiteja", kuras sastāvā ir katras līgumslēdzējas puses pārstāvji, tika izveidota Muitas sadarbības padomes ietvaros. Komitejas uzdevums tostarp ir iesniegt grozījumus minētajai konvencijai un rediģēt piezīmes, viedokļus saistībā ar klasifikāciju un citus viedokļus saistībā ar VS interpretāciju. Muitas sadarbības padomes publicēto "Paskaidrojošo piezīmju par VS saistībā ar preču aprakstu un preču kodiem" (turpmāk tekstā – VS piezīmes) izvilkumu redakcija ir šāda:

Par pozīciju 87.04.

"Tāpat uz šo pozīciju attiecas:

1. Pašizgāzēji, kas ir stipras konstrukcijas automobiļi ar apakšā atveramu izgāšanas ierīci un paredzēti būvgružu un dažādu materiālu pārvadāšanai. To mehānisms ar cieto vai kustīgo šasiju, kas parasti aprīkots ar universāliem riteņiem, var pārvietoties pa irdenu zemi. Šajā grupā ietilpst gan smagi, gan arī viegli automobiļi; pēdējiem dažreiz raksturīgs grozāms sēdeklis, divi viens otram pretim esoši sēdekļi vai arī abu virzienu stūre, kas ļauj vadīt ar skatu pret pacēlāju nolūkā labāk veikt izkraušanu."

Par apakšpozīciju 87 04 10

"Šajā apakšpozīcijā ietilpstošie pašizgāzēji no citiem automobiļiem, kas paredzēti preču pārvadāšanai (jo īpaši, kravas automobiļi ar pacēlāju) parasti atšķiras ar to, ka tiem piemīt šādas īpašības:

– pacēlājs no ārkārtīgi stingra tērauda loksnes, kura virsma aizsardzības nolūkos sniedzas virs vadītāja kabīnes un kura no apakšas paceļas pilnībā vai arī daļēji aizmugures virzienā;

[..]

Tomēr ir jāatzīmē, ka noteikts skaits pašizgāzēju ir īpaši paredzēti izmantošanai šahtās vai tuneļos, kā, piemēram, tie, kas ir aprīkoti ar apakšā atveramu pacēlāju. Tiem ir noteiktas iepriekš minētās pazīmes, taču tiem nav kabīnes un pacēlājs aizsardzības nolūkos nesniedzas [virs vadītāja kabīnes]."

III – Fakti un pamata prāva

8. Atbilstoši iesniedzējtiesas sniegtajai informācijai prasītāja pamata prāvā, uzņēmums DFDS BV (turpmāk tekstā – DFDS), 1995. un 1996. gadā atbildētājai pamata prāvā – atbildīgajai Nīderlandes muitas pārvaldei – tā sauktos "Minitracs" deklarēja ar KN apakšpozīciju 8704 10 19 KN. Šī muitas pārvalde tomēr uzskatīja, ka minētie transporta līdzekļi ir ierindojami KN apakšpozīcijā 8704 21 91, un attiecīgi paziņoja par šo lēmumu DFDS. DFDS pret šo lēmumu iesniedza sūdzību. 1997. gada 24. decembrī muitas pārvalde sakarā ar iesniegtajiem iebildumiem izdeva noraidošu lēmumu. Pret to DFDS cēla prasību iesniedzējtiesā.

9. Valsts tiesas 2002. gada 19. aprīļa rīkojums par prejudiciāla jautājuma uzdošanu satur šādu prejudiciālu jautājumu:

Vai uz kravas automobiļiem, kas paredzēti izmantošanai ārpus ceļiem un domāti materiālu pārvadāšanai un izkraušanai un kas šo darbību veikšanai aprīkoti ar sarežģītu, daudzfunkcionālu un precīzu izgāšanas ierīci, nav attiecināms Kopējā muitas tarifa pozīcijā 8704 10 minētais jēdziens "pašizgāzējs"?

IV – Par prejudiciālo jautājumu

10. Prejudiciālais jautājums pēc būtības ir par to, vai strīdīgie Minitracs ir klasificējami kā pašizgāzēji ar KN apakšpozīciju 8704 10 vai tomēr kā kravas automobiļi ar pacēlāju ar KN apakšpozīciju (kravas automobiļi).

11. Atbilstoši saskaņotam šo abu attiecīgo Minitrac modeļu aprakstam, ko veikusi iesniedzējtiesa un lietas dalībnieki, runa ir par transporta līdzekļiem, kas jo īpaši ir izgatavoti to izmantošanai celtniecības objektos, tātad ārpus ceļiem, un paredzēti gružu un citu materiālu pārvadāšanai un izkraušanai. Minitracs no parastiem pašizgāzējiem atšķiras ar to, ka tiem nav vannas formas, pa vienu pusi izkraujama, tas ir, uz leju nolaižama piekabe. Tās vietā atkarībā no modeļa Minitracs ir vai nu sekla piekabe ar vertikālām, pa vienai nolaižamām malām, kuru var izkraut no trim pusēm, vai arī vannas formas piekabe, kuru, pateicoties hidrauliskajai sistēmai, var pagriezt par līdz pat 180º. Ar šo īpašo piekabju formu palīdzību vairākos virzienos var precīzāk izkraut kravu, pašu transporta līdzekli negrozot.

Lietas dalībnieku būtiskākie apsvērumi

12. Nīderlandes valdība un Komisija uzskata, ka Minitracs nav pašizgāzējiem KN apakšpozīcijā 8704 10 paredzēto pazīmju un līdz ar to tos nevar iekļaut KN apakšpozīcijā 8704 10 19.

13. Vispirms tās atsaucas uz VS piezīmēm par VS pozīciju 8704. No paskaidrojumos par apakšpozīciju 8704 10 minētājām pazīmēm par pašizgāzēja no kravas automobiļa ar pacēlāju nošķiršanu izriet, ka pašizgāzēji ir aprīkoti ar stipras konstrukcijas, bet relatīvi vienkāršu izkraušanas sistēmu, un piekabe kravas izkraušanai no apakšas paceļas pilnībā vai daļēji aizmugures virzienā. Tomēr Minitracs izgāšanas ierīcei ir īpaši fleksibla un kustīga konstrukcija ar sarežģītām ierīcēm, lai izkraušanu veiktu vairākos virzienos.

14. Arī KN paskaidrojošās piezīmes par KN apakšpozīcijām no 8704 10 11 līdz 8704 10 90 norāda uz to, ka pašizgāzēji ir vienkāršākas konstrukcijas. No KN piezīmju 1. punkta izriet, ka pašizgāzējiem ir jābūt aprīkotiem ar piekabi, kuru var izkraut, to paceļot, vai arī kura ir atverama no apakšas. Turklāt no pievienotajiem zīmējumiem izriet, ka pacēlājam ir jābūt vannas formas, jo nevienam no KN piezīmēs aprakstītajiem transporta līdzekļiem nav sekla pacēlāja vai ar vertikālām malām. Tālāk no KN piezīmēm izriet, ka pacēlāju var izkraut tikai no vienas puses (visbiežāk aizmugures virzienā).

15. Atbilstoši iepriekš minētajam Komisija Regulas Nr. 396/92 Pielikumā Nr. 4 strīdīgajiem Minitracs pielīdzināmus transporta līdzekļus ir ierindojusi KN apakšpozīcijā 8704 31 91, un ietveršanu KN apakšpozīcijā 8704 10 ir noraidījusi, pamatojoties uz to, ka "bezmalu automašīnas daudzpusība un sarežģītā konstrukcija neļauj šo izstrādājumu uzskatīt par pašizgāzēju, uz kuru attiecas KN kods 8704 10" ( ).

16. DFDS pārstāv viedokli, ka Minitracs kā pašizgāzējs ir jāierindo KN apakšpozīcijā 8704 10.

17. Vienīgi tehniska iezīme – pacēlāja īpašā mobilitāte – nevar būt pamats tam, lai kravas automobiļus varētu ierindot KN apakšpozīcijā 8704. Nozīmīgāka ir attiecīgā transporta līdzekļa funkcija. Minitracs kalpo materiālu pārvadāšanai un izkraušanai ārpus ceļiem tā, ka tie, raugoties no to mērķa un pielietojuma, neatšķiras no parastiem pašizgāzējiem.

18. Tādējādi DFDS uzskata, ka iedalījums, ko Komisija attiecināja uz Regulas Nr. 396/92 Pielikuma 4. punktā aprakstītajiem transporta līdzekļiem, nav saderīgs ar KN. Līdz ar to nepastāv šaubas par Regulas Nr. 396/92 spēkā esamību, kas tādējādi nevar būt līdzīgu transporta līdzekļu muitas klasifikācijas pamatā.

19. No pēdējā punkta VS piezīmēs par VS apakšpozīciju 8704 10 izriet, ka tajā ietvertais pašizgāzēju apraksts nekādā ziņā nav izsmeļošs. Gluži otrādi – svarīgi ir ietvert tādus transporta līdzekļus, kas domāti īpašiem darbiem, un šī iemesla dēļ tiem ir tikai dažas no iepriekš minētajām pazīmēm ( ).

20. Tādējādi iedalījuma, ko Komisija pielietoja Regulas Nr. 396/92 Pielikuma 4. punktā, pamatā acīmredzami ir ekonomiska rakstura apsvērumi, kas nebija saderīgi ar tiesībām izdot regulas par KN skaidrojumiem (KN 10. panta 1. punkts) ( ).

Vērtējums

21. Šajā gadījumā runa ir par atšķirībām pašizgāzēju un kravas automobiļu, kas apkopoti dažādās KN pozīcijas 8704 apakšpozīcijās, muitas tarifos.

22. Saskaņā ar pastāvīgo Tiesas judikatūru, tiesiskās drošības un elementāras pārbaudes interesēs izšķirošais kritērijs preču muitas tarifikācijai galvenokārt ir meklējams to objektīvajās pazīmēs un īpašībās, kādas tās ir noteiktas KN pozīcijas redakcijā ( ). Atbilstošajās VS piezīmēs atspoguļots svarīgs, kaut arī juridiski nesaistošs palīglīdzeklis tarifu pozīciju interpretācijai ( ).

23. Nīderlandes valdība un Komisija acīmredzami pamatojas uz pieņēmumu, ka piekabes forma un vienkārša izkraušanas mehānisma (materiālu var izkraut tikai vienā virzienā) esamība ir nozīmīgs priekšnosacījums tam, lai transporta līdzekli deklarētu kā pašizgāzēju. Pēdējais minētais priekšnosacījums acīmredzami ir arī muitas klasifikācijas pamatā Regulas Nr. 396/92 Pielikuma 4. punktā.

24. Ar minēto viedokli, manuprāt, tomēr nav ņemts vērā tas, ka izgāšanas ierīces, tas ir, piekabes, forma un funkcionalitāte ir tikai viens no derīgiem kritērijiem, kas attiecas uz vispārēju pašizgāzēju nošķiršanu no kravas automobiļiem. Es uzskatu, ka šis kritērijs nav vienīgais nozīmīgais. Tas izriet no šādiem apsvērumiem:

25. No KN iedalījuma izriet, ka kravas automobiļiem, kas apzīmēti ar nosaukumu "pašizgāzēji", KN pozīcijas 8704 (kravas automobiļi) ietvaros ir sava apakšpozīcija (KN 8704 10). Turpretī kravas automobiļi īpaši netiek pieminēti un līdz ar to ir ierindojami vienā no vispārējām apakšpozīcijām ("citi") (no KN 8704 21 līdz 8704 32). Pēdējās apakšpozīcijas viena no otras atšķiras ar kravas automobiļa motora veidu un/vai masu. Visbeidzot ar apakšpozīciju KN 8704 90 00 ir radīta pozīcija, kurai nav pakārtojami nedz pašizgāzēji, nedz arī citi kravas automobiļi ar atbilstošām, iepriekš uzskaitītām pazīmēm.

26. Tarifu pozīcijas iedalījums pozīcijas KN 8704 ietvaros attiecībā uz kravas automobiļiem norāda uz to, ka KN apakšpozīcija 8704 10 ir īpaša pozīcija pašizgāzējiem ar īpašu pielietojuma mērķi, proti, izkraušanas darbiem ārpus ceļiem. Visas pārējās apakšpozīcijas savā starpā atšķiras nevis ar pielietojuma mērķi, bet gan ar noteiktām tehniskām pazīmēm (motoru un masu). Tas norāda uz to, ka pašizgāzēju iedalījuma būtība slēpjas transporta līdzekļa pielietojuma mērķī, nevis piekabes formā vai funkcionalitātē.

27. Šī atšķirība atkarībā no pielietojuma mērķa ir saderīga arī ar KN piezīmēm un VS piezīmēm par apakšpozīciju 8704 10.

28. KN piezīmēs atrodamie apraksti attiecas uz transporta līdzekļiem, kas "īpaši" izgatavoti materiālu pārvadāšanai karjeros, šahtās vai celtniecības objektos, tātad uz īpašiem transporta līdzekļiem, kas sākotnēji ir izgatavoti, lai tos pielietotu ārpus ceļiem. Izgāšanas ierīces apraksts attiecas tikai uz parastiem pašizgāzējiem, no kuriem kravu var izkraut tikai pa vienu pusi. Tomēr ar ievadvārdu "principā", man liekas, nav jāizslēdz sākotnēja kravas automobiļu ar tehnoloģiski veiksmīgāk izgatavotu piekabi neierindošana starp pašizgāzējiem.

29. VS piezīmēs pašizgāzēji no kravas automobiļiem tiek atšķirti ar to pazīmju palīdzību, kas pārsvarā piemīt strīdīgajiem Minitracs. Visādā ziņā piekabes apraksts atbilst parastai formai. Tomēr VS piezīmēs pie VS apakšpozīcijas 8704 10 noteikts tikai tas, ka "vispār" pašizgāzēji no kravas automobiļiem var atšķirties tikai ar tajās minētajām pazīmēm. Turklāt pēdējā teikumā ir norādīts uz to, ka īpašiem mērķiem (parasti ārpus ceļiem) izgatavoti pašizgāzēji ir pašizgāzēji VS apakšpozīcijas 8704 10 izpratnē pat tad, ja tiem ir tikai "dažas no iepriekš minētajām pazīmēm".

30. Līdz ar to no KN un VS piezīmēm nevar izsecināt, ka piekabes forma vai funkcionalitāte ir izšķirošā iezīme, lai transporta līdzekli ierindotu pie pašizgāzējiem. Vēl jo vairāk, piezīmēs norādīts, ka tehniskie pielāgojumi attiecībā uz pašizgāzēju funkciju izpildi nav šķērslis tam, lai to ierindotu KN apakšpozīcijā 8704 10.

31. Tikpat labi ir iespējams, ka parasti pašizgāzēji no kravas automobiļiem atšķiras galvenokārt ar to, ka pašizgāzēju piekabei vairums gadījumos ir vannas forma un ka kravas automobiļa piekabe ir sekla un ar četrām vertikālām malām. Tomēr atšķirīgas piekabes formas atbilst atšķirīgiem noteikumiem par [pielietojuma] mērķi. Kravas automobilis primāri ir izgatavots pārvadājumiem pa ceļiem, un izkraušana ir pakārtots process. Turpretī parastu pašizgāzēju primārā funkcija ir materiālu pārvadāšana un izkraušana ārpus ceļiem. Ja tāds transporta līdzeklis kā Minitracs ir aprīkots ar seklu piekabi, bet to var izkraut trīs virzienos, un ar pa vienai atveramām vertikālām malām, tad nav saprotams, kāpēc piekabe, neskatoties uz tās formu, tikpat labi nevar kalpot materiālu iekraušanai un izkraušanai ārpus ceļiem, jebkurā gadījumā paredzot precīzāku iekraušanu un izkraušanu.

32. Tādēļ nav jāpārbauda, kāpēc, pateicoties tehniski sarežģītākam un pilnīgākam mehānismam, ar kura palīdzību transporta līdzeklis labāk kalpo mērķim, kam tas domāts, šo transporta līdzekli nevar ierindot pie pašizgāzējiem.

33. Pret Komisijas un Nīderlandes valdības tālāk izklāstīto pieņēmumu par to, ka Minitracs piekabes īpašā mobilitāte ir noteicošā iezīme, lai to neierindotu pie pašizgāzējiem, arī ir vērsts fakts, ka izkraušana vienā virzienā ir parastu pašizgāzēju un kravas automobiļu vienojoša pazīme, un tikai šī iemesla dēļ tas nav atzīstams par atšķirības kritēriju. Turklāt – kā tas minēts iepriekš ( ) – tā kā no KN pozīcijas iedalījuma izriet, ka īpašs noteikums par pašizgāzēja pielietojuma mērķi (izkraušanas darbi ārpus ceļiem) ir noteicošais kritērijs, lai to ierindotu KN apakšpozīcijā 8704 10, tad īpaša piekabes mobilitāte, kas izceļas tikai ar tehniski labāku risinājumu ( ) (precīzāka materiālu iekraušana un izkraušana pie noteiktām manevrēšanas attiecībām), nevar būt izslēdzošs kritērijs attiecībā uz tās ierindošanu pie pašizgāzējiem.

34. [Pielietojuma] mērķa noteikšana tādiem transporta līdzekļiem kā Minitracs tādējādi ir pamats to ierindošanai pie pašizgāzējiem KN apakšpozīcijā 8704 10, un nedz attiecīgās piekabes forma, nedz arī tās mobilitāte nav attaisnojums tam, ka tos šajā iedalījumā nevar ietvert.

35. Attiecībā uz Regulas Nr. 396/92 Pielikuma 4. punktu ir izsecināms tikai tas, ka Regula, pamatojoties uz iepriekš sniegto KN interpretāciju, nevar būt nevienas citas kā vien šeit pārstāvētās KN apakšpozīcijas 8704 10 interpretācijas pamats. Vēl jo vairāk, ir jāpieņem, ka Regula Nr. 396/92 tiktāl nav spēkā, jo tiek pārsniegti tiesiskā pamata ietvari (KN 9. panta 1. punkts ( )).

V – Secinājumi

36. Pamatojoties uz šiem apsvērumiem, Tiesai piedāvāju uz iesniedzējtiesas jautājumu atbildēt šādi:

Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu Pielikums Nr. 1 redakcijā, kas ir būtiska pamata prāvā, ir interpretējams tādējādi, ka kravas automobilis, kas izgatavots materiālu pārvadāšanai un izkraušanai ārpus ceļiem un šīm mērķim ir aprīkots ar sarežģītu, daudzfunkcionālu un precīzu izgāšanas ierīci, ir ietverams Kombinētās Nomenklatūras 8704 10 pozīcijā minētajā jēdzienā "pašizgāzējs".